इस वीडियो के बाद मामोंडु को 'स्‍पाइडरमैन' बुलाया जाने लगा है। मामोंडु ने इस पूरी घटना पर पेरिस के अखबार ला पेरिसियन को बताया, 'मैंने यह किया क्‍योंकि यह एक बच्‍चा था। मैं चढ़ा और भगवान का शुक्र है कि मैंने उस बच्‍चे की जान बचा ली।' मामोंडु के इस असाधारण काम ने फ्रांस के राष्‍ट्रपति इमैनुएल मैंक्रो को भी प्रभावित किया। इमैनुएल ने सोशल मीडिया पर वायरल हो रहे मामोंडु के वीडियो को देखा और उन्‍हें एलिसी पैलेस में मीटिंग का इनवाइट भी दिया। मामोंडु ने सोमवार को मैंक्रो से मुलाकात की है। मामोंडु ने मैंक्रो को बताया, 'लोग चिल्‍ला रहे थे और अपनी गाड़‍ियों के हॉर्न बजा रहे थे। मैंने कुछ नहीं सोचा, भागकर सड़क पार की और उसकी जान बचा ली।' मामोंडु के मुताबिक जब उन्‍होंने यह सब कर लिया तब उन्‍हें पता लगा कि असल में उन्‍होंने एक बच्‍चे की जान बचा ली है। फ्लैट में जाने पर उनके पैर कांप रहे थे।